Kiitos Runo Kuvernöörillen Ramsayllen
Olis mielessä minulla,
 Ajatuksissa asuupi
 Aiwan arwonen asija,
 Pantawa paperin päällen;
 Kuinka minä kurja miesi
 Tästä oikeen osannen
 Kirjoitella kiitos wirttä
 Herrallemme herttasellen,
 Kuwernörill’ Ramsay’llen!
 Joka tuolta Turkin soasta
 Sekä Ranskahan rajuista
 Kulki tänne kunnialla
 Kuwernöriks Kuopiohon,
 Jossa, aiwan armollisest’,
 Kolmetkymment’ ajastaikaa
 Piti ylös oikeutta
 Köyhäin kuin myös rikkaitten;
 Auttoi alaspoljetuita
 Samoin kuin Samaritani;
 Aina alhaisesti kuuli,
 Mieluisasti, myötäisesti
 Halpainkiin walitusta;
 Pani poijat porwariksi,
 Wästäsi hantwärkäriksi;
 Teki monta muuta miestä,
 Wirka-miehiä wiritti.

 Kyllä ois kynällen työtä
 Panemista aiwan paljon
 Tämän Herran herttaisesta
 Hallituksest’ hempiästä,
 Waan ei kynäni kykene
 Yrittämään yksinänsä,
 Ei oo pannassa pärettä,
 Kynässäni kynttilöitä
 Eikä älyssä ätywä,
 Aimuissa aika sanoja,
 Ei ole osaksi tullut
 Tämä lykky Lyytiselle,
 Että oikehen osata
 Panna pankossa sanoja.

 Laulammahan lapsen lailla,
 Ilmoitammaan ikäwäni
 Herrastamme herttaisesta,
 Kuin on ottanut eronsa
 Ammatista ankarasta,
 Jotei toiwonut totella
 Kuulu Kuopion pitäjäs
 Eikä Rautalampilaiset
 Eikä kaikki Karjalaiset;
 Sill’ ei ollut, tuskin tulloo
 Tämmöistä toimellista,
 Herttaista, hempiätä
 Herraa meitä hallitsemaan.
 Wiel’ on rinnassa ritarit
 Wielä miekka miehen wyöllä
 Kuin toi Turkista takaisi,
 Ranskan soasta raittihisti.
 Syyst’ on rinnassa ritarit
 Syystä miekka miehen wyöllä
 Kuin on ollut uskollinen
 Kelpo käsi Keisarillen.
 Siunaus olkoon sisällä
 Hänen lepomajanassa,
 Kaiken puolin kartanossa!
 Wiholliset wieryköhön
 Siitä portista siwuite!
 Katehtijat kaatukohon
 Pahennukset paulanansa!

 Mitähän minä osaasin
 Wielä wiimeksi sanowa
 Kuwernöörin kiitokseksi
 Niinkuin ansaihteis asija?
 Kiitos olkoon korkiampi,
 Enempi kuin ennättänen
 Sanoo tällen toimellisell’
 Herrallemme herttaiselle
 Hänen hywän hallituksest’
 Huolenpidost’ meidän maasa!
 Siunattu olkoon sijanne!
 Paikka maata pannessanne!
 Onnellinen myös unenne!
 ja kuin lasketaan lewollen
 Tämän maailman majoista,
 Tulkaa Taiwaan Taaporillen
 Rauhattomuuten rapuista;
 Tätä toiwoopi todella
 Tämän kirjan kirjoittaja
 Siltä Herralta hywältä,
 Jollon walmissa waroja.

Pentti Lyytinen